
C^uum  in  nosocomio  Caritatis  Berolinensi  anno 
superiori  medici  inferioris  munus  obirem,  tot 
morborum  descriptu  dignissimorum  exempla  of- 
ferebantur, ut  ambiguus  diu  haesitarem,  et,  quam 
ex  tanta  materiarum  farragine  ad  conscribendam 
dissertationem  mihi  desumerem,  plane  ignora- 
rem. Allata  demum  puella,  fractura  ossis  hyoi- 
dei laborante,  scribendi  consilium  haud  amplius 
distuli.  Hoc  tantum  de  exemplo  descripto  ad- 
jiciam: erunt  fortasse,  qui  dirimenda  diagnosi 
nimis  me  fuisse  audacem  artisque  nostrae  tiro- 
nem minus  circumspectum  me  praebuisse  di- 
cant. Quod  opprobrium  ut  effugiam,  ut  oppor- 


I 

tunitatem  simul  adipiscar  pia  mente  praecepto- 
ribus  meritisimis , quibus  tot  tanlaque  debeo, 
gratias  referendi,  diagnosin  fulciri  sententia  Vi- 
rorum Illustrissimorum  Dr.  Rust,  qui  omnibus 
rebus  nosocomialibus  in  civitate  Borussica  prae- 
est,  atque  Dr.  DiefTenbach,  cui  pro  benevolentia 
et  benignitate,  quam  in  me  contulit,  intimo  ex 
pectore  gratias  habeo  semperque  habebo. 

Te,  L.  B,  rogatum  velim,  ut  opusculum 
tironis,  qui  experientia  destitutus,  minime  nova 
proponere  theoremata,  sed  casum  rariorem,  cu- 
jus hucusque  a nemine  mentio  facta  est,  ab  obli- 
vione tueri  gestit,  indulgenter  excipias. 

MORBI  HISTORIA. 

Sophia  Schuhband,  mercenarii  filia,  undeviginti 
annOs  nata,  superatis  infantilis  aetatis  morbis,  hu- 
cusque integra  viguit  valetudine;  omnes  organismi 
functiones  ad  normam  respondent,  cachexiae  vesti- 
gia desiderantur,  corpus  robustum  vegetumque  est. 

' t • • , , 1 • r • . * I ' & 

0 

Die  quarto  mensis  Augusti  anni  MDCCCXXXI 
vir  quidam  robustissimus,  cum  ea  rixatus,  altera 
manu  collum  amplectitur,  tanquam  eam  strangulatu- 
rus, altera  verberibus  percutit  caput.  Quo  facto  do- 
lores graves  circa  collum  oriuntur,  partes  tumescunt 

1 

inflammatae,  respiratio  impeditur,  deglutitio  vix  per- 
ficitur. Paucae  hirudines,  medico  jubente  appli- 
catae nihil  tulerunt  auxilii,  dolores  enim  magis  ma- 
gisque increverunt  atque  suffocationis  fere  metus  ex- 
stitit, quare  aegrota  ad  nosocomium  Caritatis  Bero- 

linense  die  sexto  mensis  Augusti  coufugit,  auxilium 
petitura. 

Aegrota  recepta  atque  explorata,  partes  colli 
molles  dolorificae.  ardentes,  tumebant;  tumor  major 
versus  mentum,  minor  ad  sternum  apparuit.  Digito 
supra  cartilaginem  thyreoideam  ad  dextrum  latus 
adacto  crepitus  audiebatur,  tanquam  corpora  dura 
invicem  tererentur.  Cujus  strepitus  qualis  esset  causa, 
mox  apparuit,  quum  digito  in  os  hyoideum,  quod 
bene  persentire  et  ubique  persequi  licebat,  injecto  si- 
nistram ejus  partem  scrutaremur;  cornu  enim  ma- 
joris media  pars  disjuncta  erat,  quia  extrema  leviter 

pressa  introrsum  discesserunt,  crepitus  modo  dictus, 

* * 

dolores  acerbi  pungentes  partium  internarum  subie- 
runt, pressione  autem  sublata  partes  sejunctae  ad 
pristinum  locum  redierunt.  Eadem  symptomata  in 
altero  latere,  excepta  clara  crepitatione,  quae  propter 
majorem  partium  mollium  intumescentiam  obtusior 
erat,  apparuerunt.  E dictis  luculenter  colligi  potuit, 
adesse  obliquam  cornuum  majorum  ossis  hyoidei 
fracturam.  Respirandi  difficultas  novissimo  tempore 
aucta,  febris  ingens  exstitit;  aegra  colli  et  capitis  do- 
lores magnos,  qui  originem  non  ex  verberibus  du- 

xere,  sed  febris  tantum  fuere  symptomata , quum  in 
fronte  inprimis  sedem  haberent,  quam  pugnus  non 
percusserat,  conquerebatur.  Quae  symptomata  ut 

tollerentur,  statim  sanguinis  libra  missa,  sedecim  hi- 

* \ 

rudines  ad  collum  applicatae  et  ad  alvum,  quae  per 
aliquot  dies  erat  obstipata,  laxandam,  ad  derivatio- 
nem praestandam  et  externorum  remediorum  effe- 
ctus adjuvandos,  propinata  est  solutio  magnesiae  sul- 
phuricae  cum  parca  nitri  dosi:  injectae  praeterea 

circa  collum  e glacie  fomentationes,  et  quum  af- 
fectiones inflammatoriae  haud  cederent,  alvus  autem 

i 

ad  normam  respondere  coepisset,  ad  usum  internum 
d.  VII.  Mensis  Augusti  haec  exhibita  sunt: 


i ‘ 


A > 


15?.  Det.  Althaeae  §vj. 

Nitri  depur.  gjfl. 

Syr.  Althaeae,  gft. 

M.  D.  S.  Singulis  horis  cochlear  majus  hauriatur. 

D.  VIII,  Aug.  Nondum  eum  in  modum  fracta 
inflammatione,  ut  abstinere  posses  a sanguinis  de- 
tractione, applicatae  sunt,  duodecim  hirudines. 

* I t j i * « ' ; u * , t ! > 1 . .•  \ . , ; « 1 , * 

Clarior  jamjam  vox  evasit,  hucusque  rauci  ali- 

quid  habens;  majores  autem  dolores,  si  quid  deglu- 
tire  conatur,  aegra  conqueritur, 

:j  filcnu.i'  .’!.  • 1 « .>  i » » 

i t i 

D.  X.  August,  Eadem  loci  affecti  sensilitas  ani- 
madvertitur, si  collum  imposito  digito  premitur. 

Quam  ob  causam  hirudinum  applicatio  imperata  die 
sequente  iterata  est. 

, '-'.t  . : oimf)*  . i i -V*  , bnc/ej  t t 

> 

Crepitatio  ossium  fractorum  digitis  percipitur, 
minus  autem  clara  quam  antea;  eadem  tanto  faci- 
lius paulatim  oedit,  quanto  magis  ossis  finibus,  nulla 

irritatione  turbatis,  sanescendi  coalescendique  opportu- 
nitas offertur. 

I 

. , ' . 1 | 

D.  XIV.  Loquela  atque  deglutitio  sine  do- 
lore peraguntur,  vox  tantum  superest  rauca  atque 
obtusa.  Sub  horam  nocturnam  undecimam  aegrota 
per  horam  et  quod  excurrit,  frigore  est  percussa, 
cui  calor  urens,  deinde  sudor  largus,  usque  ad  ma- 
tutinum tempus  persistens,  successerunt;  pulsus  fre- 
quens, non  admodum  plenus,  lingua  sat  pura,  capi- 
tis dolores  leves  exstiterunt:  quare  solutionis  ammo- 
nii  muriatici,  e drachmis  duabus  paratae.  Unciae  sex 
cum  granis  duobus  tartari  stibiati  propinabantur. 

D.  XV.  Nocte  sequente,  paulo  serius  quam  pro- 

l 

xima,  novus  irruit  febris  paroxysmus,  sed  multo  le- 
vior priore.  Noctibus,  quae  sequebantur,  iisdem  sem- 

per,  ac  antea,  horis,  paroxysmi  febris  intermittentis 

\ ' % , ) 
apparuerunt,  ita  tamen,  ut  primus  tertio,  alter,  isque 
, \ • % 
lenior,  quarto  responderet,  unde  febrim  intermitten- 
tem esse  tertianam  duplicem,  luculenter  patebat. 


Quod  ad  fracturam  ossis  hyoidei  attinet,  in  dies 
expeditior  evasit  loquela,  raucedo  fere  ex  toto  eva- 
nuit, ita  tamen,  ut  ad  affectiones  catarrhales  dispo- 
sitio attentionem  effugere  non  posset.  Hinc  factum 
est,  ut  puella  supremis  mensis  Augusti  diebus,  refri- 
gerationem passa,  statim  catarrhalibus  affectionibus, 
raucedine  aliqua  diflicilique  deglutitione  premeretur. 
Apta  tamen  vivendi  ratione,  quum  conclave  rion  re- 
linqueret praetereaque  haec  hauriret: 

Infus.  FI.  Sambuci  fjvj. 

Liquor,  arnmon.  acetic.  3jii. 

Syr.  sirripl.  3j\ 

' J 

M.  D.  S.  Omni  bihorio  cochlear  majus  sumatur, 
caucis  diebus  post  ab  omni  catarrho  incolumis  cva- 

sit,  vocisque  raucedo  post  largum  sudorem  cessit, 
deglutitio  facessivit,  febris  abfuit. 

( 

| »!'*  * ! ( i 1 ' 1 t f » , '»  - 

D.  XXXI.  Aug.  Omnis  crepitatio  ossis  hyoidei 
deficit,  nulla  mansit  intumescentia  colli,  quare  os  ip- 
sum digitis  potest  ambiri,  fines  conglutinati  atque 
firmati  sunt;  raucedinis  et  dysphagiae  incommoda 
non  amplius  infestant  aegram.  Ut  omnis  dispositio 

ad  catarrhum,  praecipue  inveteratum  et  chronicum, 

0 

tolleretur,  per  quatuordecim  dies  in  nosocomio,  ut 

, I t m \ 

observaretur,  mansit.  Quibus  elapsis  sanata  nosodo- 
chium  reliquit. 

De  anatomia  ossis  hyoidei  nonnulla. 


V.  • ‘ J _> 


. i 


§ i 

De  ossis  hyoidei  structura. 

• * .*  • f 

f ...  • • v r.  .i|  | 

o s hyoideum  s.  linguale  8.  ossa  linguae,  a corpo- 
ris humani  sceleto  sejunctum,  tantum  cum  partibus 
nexum  alit  mollibus.  Locus  ejus  inter  linguam  e3t 

atque  laryngem,  quibus  partim  musculis  partim  liga- 

» 

mentis  est  affixum.  Superne  atque  antice  vicinum 
linguae  faucibusque;  inferne  laryngi,  postice  mediae 
pharyngis  parti  adnexum.  Constat  ex  quinque  par- 
tibus, corpore  et  quatuor  processibus,  quae  invicem 
junctae  sunt,  quapropter  nonnulli  anatomi  de  pluri- 
bus linguae  ossibus  loquuntur,  ut  Soemmering  in 

anatomia  *).  Quae  partes  basis,  cornua  majora  et 

cornua  minora  s.  corpora  triticea  vocantur 

* 

Cornua  majora  processus  sistunt  majores,  retro 
flexos  paulo  divergentes,  cum  basi  s.  media  parte, 
arcum  describentes  interne  apertum,  retrorsum  et 
sursum  tendentem,  superficie  extrorsum  pronum,  me- 
dia parte  latissimum,  versus  extremitates  arctiorem. 
Qua  cornua  majora  cum  basi  congruunt,  margini 
superiori  cornua  minora  s,  corpora  triticea,  quae  cum 
ossibus  sesamoideis  magnam  habent  similitudinem, 
insident  et  affixa  sunt. 

< 

Basis,  sive  corpus  ossis  hyoidei,  pars  crassissima, 
latissima,  quadrangularis,  externe  cpnvexa  atque  asper- 
rima. Plerumque  superficiem  anteriorem  externam 
linea  quaedam  transversa  eminens  in  superiorem  at- 
que inferiorem  dividit,  cujus  media  ex  parte  tuber- 
culum emergit,  foveolis  utrinque  cinctum,  in  quarum 
nonnullis  insertiones  animadvertuntur  musculorum. 

s 

Margines  laterales  cartilagine  obducti,  quia  articula- 
tione cum  processibus  est  conjunctum  corpus. 

/ 

*)  Soemmering  vom  Bau  des  mensclilichen  KOrpers,  Frantif. 
a.  M.  1800.  Th.  I.  pag.  277. 

Cornua  majora  plana  circa  extremitatem  ante- 
riorem, ubi  cum  .corpore  connectuntur,  crassiora  at- 
que latiora  sunt,  angustiora  deinde,  donec  subrotun- 
dis capitulis,  cartilagine  obductis  liniantur.  Margo 

interior  laevis  sursum  spectat,  nunquam  falciformis. 

i * .1  f M f 1 ! \ ■ J . . i 1 

Cornua  minora,  grana  triticea,  qua  cum  basi  at- 
que processibus  majoribus  connectuntur,  crassiora 
atque  rotunda,  versus  apicem  sensim  minora  fiunt, 
in  apicem  desinentia.  Magnam  habent,  ut  jam  su- 
pra dixi,  similitudinem  cum  ossibus  sesamoideis,  ple- 
rumque tamen  cylindracea  atque  his  longiora  sunt. 

» / 

Per  varias  hominum  aetates  varia  quoque  atque 
diversa  est  structura,  forma  eadem.  Infantibus  at- 
que pueris  os  hyoideum  e cartilaginibus  constat,  ju- 
venibus ossescere  incipit  a cornubus  inde  majoribus. 
Post  annum  aetatis  duodevicesimum,  homine  adulto 

atque  exculto,  consolidatum  est  atque  omni  ex  parte 

% 

osseum.  Verum  hoc  perpetuum  non  est,  nunc  enim 
maturius,  v.  c.  pueris  septem  annorum,  nunc  serius, 
post  annum  tricesimum,  incipit  ossificatio. 

2 * 

§•  2. 

De  ossis  hyoidei  conjunctione. 

Ut  jam  supra  diximus,  duriore  caret  conjun- 
ctione os  hyoideum,  per  ligamenta  tantum  atque 
musculos  nexum  alit  cum  capite,  colli  vertebris,  car- 
tilagine thyreoidea  atque  sterno. 

Cum  cartilagine  thyreoidea  os  hyoideum  hunc 
in  modum  conjungitur:  ab  utraque  cornuum  majo- 
rum extremitate  ad  cornu  adscendens  illius  cartilagi- 
nis duo  pergunt  ligamenta  rotunda,  ligamenta  hyo- 
thyrcoidea  lateralia;  ligamentum  hyothyreoideum  me- 
dium incipit  a basi  ossis  hyoidei,  decurrens  ad  me- 
diam cartilaginis  thyreoideae  partem.  Reliqua  inter- 
stitii pars  quasi  membrana  expletur  obturatoria. 

Praeterea  etiam  per  musculos  cum  his  partibus 

. f , '•  A 

connectitur,  sternohyoideum  et  thyreohyoideum : 
cura  scapula  per  omohyoideum,  cum  maxilla  infe- 
riore per  M.  mylohyoideum  et.  geniohyoideum:  cum 
processu  styloideo  ossis  temporum  per  M.  stylohyoi-  < 
deum  et  digastricum:  linguae  adnectitur  hyoglosso 

musculo:  pharyngi  denique  M.  hyopharyngeo. 

Restat  nt  adjiciamus  nonnulla  de  modo,  quo  in- 
ter se  conjungantur  singulares  ossis  partes.  Basis 

■ 

s.  corpus  ossis  hyoidei  cum  processibus  majoribus 
ligamento  coalescit  capsulari,  cujus  fibris  tendinosis 
extrorsum  conjungitur  cum  granis  triticeis  laxiore 
vinculo. 

§.  3. 

De  ossis  hyoidei  fractura. 

Praemisimus  anatomicam  partem  disquisitioni 
nostrae  eam  ob  causam,  quod  inde  luculenter  appa- 
ret, difficillimam  hujus  ossis  et  propter  structuram 
et  situm  esse  fracturam,  facileque  explicatur,  cur  in 
nullo  adhuc,  quod  equidem  scio,  libro  aliquid  sit 
descriptum. 

«41  • i / / » I / 

Ossa,  a corporis  superficie  haud  procul  distan- 
tia, paucis  tantummodo  musculis  circumdata,  inter 
alia,  tanquam  puncta  fixa,  intrusa,  saepius  fran- 
guntur iis,  quae  per  musculorum  ambientium  nume- 
rum oblata  externarum  rerum  vi  removentur,  libera 
gaudent  mobilitate,  aut  per  cartilagines  annectuntur 

iruncO,  ubi  magno  elasticitatis  gradu  mechanicis  re- 

\ 

sistunt  injuriis.  Quae  modo  diximus,  maxime  de 

osse  valet  hyoideo;  maxilla  inferior  arcet  mechani- 

x ' * i 

cas  a facie  irruentes  causas,  nexus  cum  reliquo  cor- 
pore musculis  instituitur  et  ligamentis,  facillime  re- 
cedentibus. Deinde  ossium  magnitudo  ea  est,  ut, 
sicuti  ossa  carpi  et  tarsi  rarissime  franguntur,  haud 

i 

magis  actio  ossis  ad  fracturam  id  pronum  reddat: 

% 

accedit  praeterea,  quod  aetate  jamjam  provectiore  to- 
tum os  indurescit  atque  firmitatem  ossium  reliquo- 
rum obtinet. 

§.  4. 

* 

De  fracturae  loco. 

% 

Ossis  hyoidei  propter  structuram  facilius  cornua 
majora  franguntur,  difficilius  corpus,  quod  crassius 
est  atque  minoris  ambitus : cornua  minora  frangi  non 
videntur. 

§.  5. 

Diagnosis. 

Diagnosis  fracturae  ossis  hyoidei  plerumque  haud 

I 

difficilis  est,  si  mox  a laesione  medicus  in  auxilium 
vocatur,  quum  ita  locatum  sit,  ut  anteriorem  exterio- 

i 

rem  ejus  superficiem,  partibus  mollibus  nudam,  un- 
dique tangere  possis,  abnormem  igitur  persentias  mo- 

bilitatem,  crepitationem  audias.  Aegrotus  si  praeterea 
queritur  dolorem  fixum,  persuasum  habeas  de  fractura.  ' 
Alia  rei  ratio  est,  si  plus  temporis  interpositum,  si 
jam  orta  est  inflammatio:  multo  enim  difficilior  fit 
diagnosis,  tument  partes  molles,  involvunt  quasi  os 

hyoideum,  ut  arduum  sit  tactu.  Etiamnum  aegrotus 

t \ 

dolorem  conqueritur  fixum,  admodum  pungentem, 
si  quis  loco  ossis  fracto  imponit  digitum,  quo  ablato 
dolor  evanescit;  certior  diagnosis,  si  causam,  qua 
exorta  sit  inflammatio,  mechanicam  gravemque  fuisse 
persuasum  atque  compertum  habes,  neque  alia  quae- 
dam, quae  tantam  movere  queat  inflammationem, 
praegressa  est.  Respirandi  atque  deglutiendi  facul- 
tas impedita,  illa  hac  expeditior,  linguae  motus, 
puncto  fixo  amisso,  maxime  turbati,  nec  non  pharyn- 
gis multo  tardiores  actiones.  Vox  rauca  atque  ob- 
tusa, pariter  ac  si  quo  corpore  alieno  obtegatur  larynx. 

¥ • . 

§•  6.  , 

✓ 

De  causis  fracturae  ossis  hyoidei. 

Dispositio  singularis,  quae  inducat  fracturam  hu- 
jus ossis,  largienda  vix  videtur.  Majoris  momenti 
haud  dubie  aetas  est.  Facilius  enim  in  adultis  atque 
senibus  fractura  occurrit,  quorum  omnia  ossa  bene 

exculta  et  consolidata  sunt,  quam  in  pueris,  quorum 
os  hyoideum  cartilaginibus  est  annumerandum.  Om- 
nium aetatum  senectutem  maximam  prae  se  ferre 
dispositionem,  ex  eo  apparet,  quod  omnes  paxtes 
molles  ineunt  rigiditatem,  atque  opportunitatem  de- 

j « 

ponendi  materias  calcareas : ossificatas  videmus  arte- 
rias, musculos  ipsos  observamus  mutatos,  omnia  ossa 
fragiliora:  si  igitur  in  os  hyoideum  eae  agunt  inju- 

I 

riae,  quae  secum  ferunt  fracturas,  eo  facilius  hac  ae- 
tate os  hyoideum  frangunt.  Quod  autem  tam  raro 
observatur,  ex  eo  pendet,  quod  causae  violentae  ra- 
rissime in  solum  agunt  os,  sed  nobiliora  simul  lae- 
dunt organa,  ad  vitam  sustinendam  necessaria. 

# ' 1 > * , | 

| 

Inter  causas  occasionales  praecipue  mechanicae, 
violenti  insultus,  qui  subito  os  petunt,  veluti  ictus, 
pressio  violenta,  vulnera,  strangulationes,  et  quae  sunt 
reliqua. 

\ 

§•  7. 

* \ 

De  Prognosi, 

Ad  prognosin  dirimendam  praecipue  meditari 
oportet,  ita  situm  os  hyoideum  esse,  ut  respiratio 
ejus  fractura  maxime  possit  turbari,  neque  minus  af- 

ficiantur  deglutionis  organa.  Per  se  ista  fractura 
minoris  est  momenti,  attamen,  quum  praecipue  in 
obliquum  frangatur,  fines  acutiores,  aut  assula  quae- 
dam, penetrant  atque  perforant  partes  molles  inter- 
nas; angina  primum  ingens  oritur,  qua  decrescente 
ulcera  nascuntur,  imo  bis  quoque  sanatis  dysphagia 
remanet,  aut  raucedo  chronica.  Ulcerationes  autem 
harum  partium  quanti  sint  existimandae,  inter  om- 
nes constat;  phthisis  enim  laryngea  ex  his  repetit 
causam,  vitaque  maxime  periclitatur.  Laetior  pro- 
gnosis, si  fractura  complicatione  destituitur,  simplex 
ergo  est,  ut  nostro  in  exemplo. 

Ad  prognosin  temporis  quoque  ratio  spectat, 

\ 

quo  fractura  curatur.  Casus  noster,  quum  hucusque 
alius  annotatus  atque  descriptus  non  sit,  normam 
praebere  nequit;  eapropter  tamen  dignissimus  est  no- 

. t 

tatu,  quod  in  corpore  juvenili,  omnis  cachexiae  ex- 
perte, occurrit.  Generatim  hoc  potest  proponi,  ra- 
tionem eandem  esse  fracturae  ossis  hyoidei,  ac  reli- 
quorum ossium,  brevissimumque  tempus  curationi 
sufficere  aetate  juvenili,  longius  virili,  longissimum 
senili. 

§•  8.  V *'  * 

Therapia. 

Ad  sanandam  ossis  hyoidei  fracturam  duplicem 
medicus  scopum  moliatur  r primum  inflammationem 
laryngis  fauciumque  tollere,  dein  facta,  si  opus  sit, 
repositione,  fracti  ossis  fines  conglutinare  studeat. 

Ad  indicationem  priori  loco  positam  explendam, 

methodus  ex  omni  parte  antiphlogistica  sufficit,  lar- 

' 

gae  venaesectiones,  applicatio  magni  hirudinum  nu- 
meri saepius  repetita,  epithemata  et  fomentationes 
frigidae;  ad  usum  internum  nitrum  et  omnia  salia 
antiphlogistica,  cum  involucro  mucoso,  emulsionibus, 
Det.  Rad.  Altheae^  et  quae  sunt  similia,  respondent. 

Repositio  ossis  fracli  plerumque  necessaria  non 
est.  Perforantem  vero  assulam  digitis  aut  spathula 
reprimas:  jam  vero  altera  indicatio,  quam  innui, 
committtenda  vi  naturae  medicatrici:  is  enim  situs 
ossis  hyoidei  est,  qui  nullam  admittat  vincturam, 
quum  omnibus  punctis  careat  fixis,  summa  igitur  gau- 
deat mobilitate.  Si  qua  fieri  velis,  supinum  capitis 
in  lectulo  commendes  situm,  ut  extensae  semper 


y 


27 


maneant  anteriores  colli  partes;  summam  imperes 
quietem,  veles  sermonem,  ne  minimum  quidem  con- 
cedas, nullam  non  graviorem  institui  patiaris  colli  in- 
tensionem. Alimenta  nonnisi  fluida,  tenuia,  levia  su- 
mat aegrotus,  donec  ubique  ossis  factam  esse  con- 
glutinationem compererisj  pro  potu  ordinario  Muci- 
laginea  exhibeas. 


i 


• / 


\ 


I 


Vita  ex  decreto  gratiosi  medicorum 

• « s 

ordinis  adjecta. 

Kgo  Car.  Th.  Reinhard  Bitkow,  evange- 
licae  addictus  confessioni,  die  vicesimo  sexto  M. 
Augusti  A.  MDCCCVI  natus  sum  Dresdae,  patre 
Henrico,  numerario  regio,  matre  dilectissima 
Eleonora,  de  gente  Kraussiana,  quos  praematura 
morte  ereptos  lugeo.  Primis  litterarum  elemen- 
tis in  Lyceo  Martisburgensi  imbutus,  ab  anno 
aetatis  decimo  quinto  usque  ad  vicesimum  Gym- 
nasium regium  Jochajimicum,?quod  Berolini  floret, 
frequentavi  alumnus.  Mense  Aprili  A.  MDCCCXXYII 
Instituti  Medico  - chirurgici  Friderico  - Guilelmani 
civibus  adscriptus,  rei  medicae  et  chirurgicae  per 
quadriennium,  quo  potui  labore,  operam  navavi. 
Studiorum  cursus  hic  fuit;  praeceptores  mihi 
fuerunt  Cei.  Wolff  in  Hodegetice,  Logice  et 
Psychologia;  Beatus  Knape  in  Osteologia,  Splanch- 

nologia  et  arte  formulas  medicas  conscribendi; 
Cei.  Turte  in  Physice,  Chemia,  Pharmacia;  111. 
Hermbstaedt  in  Chemia  et  Pharmacia;  Ili.  Link 
in  historia  naturali,  Botanice  et  Toxicologia; 
Celeb.  Hayne  in  Botanice;  III.  Lichtenstein  in 
Zoologia,  Beatus  Knape  et  III.  Rudolphi  in  arte 
cadavera  secandi,  111.  Rudolphi  in  Encyclopaedia 
medica  ac  Methodologia  atque  anatomia  universa 
et  comparativa,  in  doctrina  de  Entozois,  de  foetu 
humano  et  de  organis  sensuum,  nec  non  in 
Physiologia;  Cei.  Eck  in  Physiologia,  111.  Fr.  Hu- 
feland  in  Palhologia  et  Therapia,  tam  generali 
quam  speciali  atque  Senii  otice.  111.  Osann  de 
materia  medica  audivi  disserentem,  de  fontibus 
jncdicatis;  III.  Horn  de  Palhologia  speciali,  de 
morbis  syphiliteis  et  mentis;  Perill.  C.  W.  Hu- 

feland  de  Macrdbiotice  et  Diaetetice,  Cei.  Casper 

praeceptorem  habui  de  morbis  infantilis  aetspis 

« 

et  medicina  forensi,  lll.  Klngc  de  Chirurgia  ge- 
nerali  et  akiurgia:  idem  me  docuit  artem  fascias 
i imponendi,  atque  obstetriciam;  lll.  Rust  prae- 
I ceptore  gavisus  sum  in  Chirurgia  speciali,  Cei. 


Jiingken  in  Oplithalmiatrice;  Cei.  Hecker  de  me- 
dicina libros  Celsi  interpretantem  audivi.  Inter- 
fui institutionibus  Clinicis  medicis  Virorum  111. 
C.  W.  Hufeland  et  Osann,  Bartels,  Wolff,  chi- 
rurgicis 111.  Rust  et  de  Graefe,  opbtbalmiatricis 
111.  de  Graefe  et  Jiingken. 

Absoluto  studiorum  cursu,  in  nosocomio 
Caritatis  Berolincnsi  per  annum  munere  medici 
inferioris  sum  functus.  Mense  Septembri  anni 
praeteriti  in  provinciam  Borussiae  Polonicam  ad 
nosodochium  castrense,  ut  medici  militaris  mu- 
nera ibi  suspicerem,  missus  sum.  Mense  De- 
cembri ejusdem  anni  Potisdamiam  proficisci  jus- 
sus sum,  ubi  etiamnum  chirurgi  inferioris  in  le- 
gione equestri  hastatorum  munus  obeo. 

THESES  DEFENDENDAE. 

1 Nullam  certam  prognosin. 

\ 

2)  In  ulceribus  curandis  maxime  respi- 
ciendum esse  ad  dyscrasiarn. 

3 ) Calorem  animalem  a respiratione  non 
solum  pendere. 

4 J Pleuritidem  non  exstare. 

\ ' * 

4 

5 )  Decoctum  Zittmanni  remedium  fere 

!~specificum  esse  in  morbis  yphiliticis  tam  pri- 
mariis, quam  secundariis. 
f ' * 

6 )  Nullum  medicum  sine  emetico. 

7 )  Fracturam  ossis  hyoidei  saepius  ac- 
cidere quam  observari. 

